Viborger Samler, 1849-07-03
Jndenlandske Efterretninger. I Anledning af et Andragende fra den kgl. Commission for Oldsagers Opbevaring om, at der maatte drages Omsorg for Fredningen af nogle store og vel bevarede Gravhøie, der findes paa tvende Fæstegaardes Jorder paadet kgl. Gods paa Falster, har Jndenrigsministeriet, da de vedkommende Fæstere ikke vare villige til at frede disse Gravhøie, ladet dem tilkjendegive, at Ministeriet ei kan ansee en Fæster berettiget til at destruere de Oldtidsmindemærker, der maatte findes paa hans Jorder, og vedkommende Amtmand er derfor anmodet om, saafremt Fæsterne ikke ville afgive Erklæring om, at de ville afholde sig fra en saadan Benyttelse af Gravhøiene, som vilde have disses Beskadigelse til Følge, da at lade nedlægge Forbud i saa Henseende ved Fogden, hvilket derefter paa behørig Maade maatte forfølges. (Dep. Td.) Hjorts electroemagnetiske Maskine. Vor Landsmand, Secretair Hjort, som tidligere har været Directeur ved den roeskildske Jernbane, vækker i denne Tid stor Opmærksomhed i London ved Opfindelsen af en electroemagnetisk Maskine, der, som man venter, snart vil blive almindeligt anvendt istedetfor Dampmaskinen. TheHampshire Advertiser", som udkommer i Southampton, indeholder under 16de Juni Følgende derom: "Vi omtalte denne Opfindelse i vort Blad af 2den De, og nu, da vi to Gange i denne Uge have seet Maskinen i Gang, komme vi tilbage til Gjenstanden, for at give nogle yderligere Oplysninger og henlede Videnskabsmænds Opmærksomhed paa Opdagelsen. Den udstillede Maskine, maa blot betragtes som en Model, der kan siges at være fuldstændig, men er saa raat udført, med saa strengt Hensyn til Oeconomie, at den store Fortjeneste i Opfindelsen, stilles noget i Skygge ved det plumpe Udseende. Ved det første Forsøg vare Jndbydelserne indskrænkede til nogle saa personlige Venner af Patenthaveren, det andet bleve gjort for en mere almindelig og talrig Forsamling, hvori der var nogle af de anseeteste Videnskabsmænd i Hovedstaden. Deres Meninger vare deelte om enkelte Puncter, men de Fleste tiltraadte Principet og indrømmede dets Anvendelighed. En Mand, hvis Dom er meget agtet, udtrykte levende sin Overbeviisning om, at Maskinen ikke alene var istand til at erstatte Dampen, men at den virkelig vil træde i dens Sted, og paastod endvidere, at om meget kort Tid vilde der ikke findes en Dampmaskine, hverken tilsøes eller tillands. – Styrken i Hr. Hjorts Maskine beroer paa Batteriets Kraft, paa Magnettraadenes Antal og paa deres Overflade. Den Maskine, vi saae i Gang, var ikke af een Hestekraft, den havde et Træk af 13 1/2 Tomme, og Virksomheden var ligelig og regelmæssig. At der kan opnaaes enhver Længde af Træk, ansaae man for at være aldeles utvivlsomt, og deraf følger, at der kan tilveiebringes ubegrændset Kraft, ved Udvidelsen af Maskinens magnetiske Overflade, Forøgelsen af Traadene og Batteriets Styrke. Man maa ikke forbigaae Varigheden: Den Kraft som en Gang er opnaaet, kan siges at have en Bevægelse uden Friction, uden Muligheden af Explosion og uden den fjerneste Fare for nogen Forvirring imellem nogen af Maskineriets Deele. Opfindelsen er fuldstændiggjort ved en anden Opfindelse (som dog ikke har været til practisk at vise paa den udstillede Model), hvorved Hjulene paa Locomotiver kunne maanetiseres, og en Forbindelse kan frembringes, som vil gjøre, at det letteste Locomotiv kan trække hvilkensomhelst given Vægt. - Der er gjort Forsøg med de forskjellige Batterier, naar de ere endte, skulle vi komme tilbage til denne Gjenstand." – En anden Artikel i samme Nr. af Bladet lyder saaledes: "Vi have i en anden Spalte gjort opmærksom paa Hr. Hjort Opfindelse, hvorved Dampen erstattes af Electro Magnetismen. Vilden blive frugtbringende, Det er naturligviis det Spørgsmaal som reiser sig af sig selv. Videnskabsmænd ere af den Mening, at den vil det. Vi mene ikke i dette enkelte Tilfælde, men tage meere Hensyn til den almindelige Overbeviisning, at Electro Magnetismen vil træde istedetfor Dampen som bevægende Kraft. Meningerne om denne Sag ere neppe deelt; vi forundre os kun over, at det ikke allerede er opnaaet. Hr. Hjort Opfindelse er kommen til det Punct, at han har regelmæssig og ligelig Virksomhed, med liden eller ingen Friction. Er noget endnu tvivlsomt, da er det med Hensyn til Kraften; men Opfinderen har i denne Henseende en fuldkommen Overbeviisning. Om faa Dage ville vi have fuldstændigt Vidnesbyrd om dette vigtige Problem. Hr. Hjort er aldeles overtydet om, at han har Kraft - varig og ubegrændset: - og han understøttes af Andres Mening. J saa Fald vil der være foregaaet en stor Revolution: Sikkerhed for Livet imod Explosion, – vore Fabrikers Frigjørelse for Røg og Skorsteenspiber, – Jndvindingen af Rum i vore Skibe, – Besparelsen af Brandforsikkringsudgifter, disse ere nogle af de gode Frugter, Opfindelsen af en Kraft, som øieblikkeligen lystrer vor Villie, vil bringe. Opfinderen er en Dansker, og vi ønske af vort Hjerte, at han maa kunne glæde sig ved den fuldeste Opnaaelse af et godt Udfald, som han har saa retfærdigt Krav paa; i saa Fald vil han staae i Række med Menneskeslægtens meest udmærkede Velgjørere."